चुनाव के रुझान देखकर मतगणना केंद्र पर ही कोंग्रेसी नेता को हार्ट अटैक | Channel Hindustan Hindi
Home / राज्य / मध्यप्रदेश / चुनाव के रुझान देखकर मतगणना केंद्र पर ही कोंग्रेसी नेता को हार्ट अटैक
desk May 23, 2019	मध्यप्रदेश, लोकसभा 2019 Leave a comment
चैनल हिंदुस्तान डेस्क: मध्य प्रदेश के सीहोर में एक मतगणना केंद्र पर सीहोर जिला कांग्रेस अध्यक्ष रतन सिंह ठाकुर की हार्टअटैक से मौत हो गई। बताया जा रहा है कि रतन सिंह ठाकुर मतगणना केंद्र पर वोटों की गिनती देखने पहुंचे थे, लेकिन अचानक वो बेहोश होकर गिर पड़े।
मतगणना केंद्र पर मौजूद लोगों ने बताया कि सीहोर जिला कांग्रेस अध्यक्ष रतन सिंह ठाकुर अपने साथियों के साथ मतगणना केंद्र पर आए थे। तभी वो नतीजे देखते हुए गश खाकर कुर्सियों पर गिर पड़े। उन्हें तत्काल अस्पताल ले जाया गया, लेकिन उनकी मौत हो गई।
मालूम हो कि देशभर में लोकसभा चुनाव की काउंटिंग चल रही है। रुझानों में बीजेपी 300 पार आंकड़े पार करती हुई दिखाई दे रही है। मध्य प्रदेश में खासकर बीजेपी बड़ी जीत की ओर है। कांग्रेस के कई दिग्गज नेता हारते हुए दिखाई दे रहे हैं।
2014 के लोकसभा चुनाव में मध्य प्रदेश में बीजेपी ने बड़ी बाजी मारी थी। यहां की 29 लोकसभा सीटों में से 27 सीटों पर बीजेपी ने कब्जा किया था। जबकि कांग्रेस केवल 2 ही सीटें जीत पाई थी।
हालांकि, मोदी लहर होने के बावजूद मध्य प्रदेश की गुना और छिंदवाडा सीट बीजेपी कांग्रेस से नहीं छीन पाई थी। लेकिन इस बार कांग्रेस की बची सीटें भी जाते हुए दिखाई दे रही है।
Previous रुझानों में BJP की प्रचंड जीत, देश भर में जश्न शुरू
Next शाम 6 बजे देश को संबोधित करेंगे मोदी, 26 को सरकार बनाने का दावा कर सकते हैं
चैनल हिंदुस्तान डेस्क: लोकसभा चुनाव के दौरान ईवीएम की विश्वसनीयता पर विपक्षी दलों की ओर …